מערב ארצות הברית

מערב ארצות הברית (באנגלית: Western United States), המכונה בדרך כלל "המערב" (The West), הוא אזור עצום הכולל את 13 המדינות המערביות של ארצות הברית. זהו אחד האזורים המגוונים ביותר בארצות הברית מבחינה גאוגרפית ומבחינה תרבותית. מבחינה היסטורית, תחום אזור "המערב" השתנה באופן ניכר לאורך השנים. בעוד שבמאה ה-18 הגבול המערבי ביותר של ארצות הברית עבר באזור האפלצ'ים, ארצות הברית התרחבה מערבה באופן ניכר במהלך המאה ה-19 ובעקבות כך גם ההגדרה של התחום של אזור "המערב" השתנה באופן ניכר כאשר נכללו באזור זה גם אזורים המגיעים עד לאזור האוקיינוס השקט, ובהמשך נכללו גם איים באוקיינוס השקט. כיום, אזור מערב ארצות הברית הוא אחד מארבעת אזורי מפקד האוכלוסין של ארצות הברית והוא כולל את המדינות אלסקה, אריזונה, קליפורניה, קולורדו, הוואי, איידהו, מונטנה, נבדה, ניו מקסיקו, ויומינג, יוטה, וושינגטון ואורגון. האזור כולל מגוון רחב של אזורים גאוגרפיים: מהטונדרה של אלסקה, המדבריות הצחיחות של אריזונה ונבדה, יערות הגשם השופעים של אזור הפסיפיק נורת' וסט, ואת אזור הרי הרוקי. אתרי טבע איקוניים באזור מערב ארצות הברית כוללים בין היתר את הגרנד קניון, הפארק הלאומי יוסמיטי והפסגות הוולקניות של רכס קסקייד. לאזור חשיבות כלכלית עצומה לכלכלת ארצות הברית. לקליפורניה לבדה יש את הכלכלה הגדולה ביותר בהשוואה לכל יתר המדינות בארצות הברית והיא מהמדינות המובילות בעולם מבחינת תעשיית הטכנולוגיה שפועלת בתחומה, שמרכזה בעמק הסילקון, ותעשיית הבידור שפועלת בתחומה, שמרכזה בהוליווד. ויומינג ואלסקה הפכו לאורך השנים גם לבעלי חשיבות רבה לכלכלה האמריקנית בשל קידוחי הנפט שמבוצעים בתחומים. לפי מפקד האוכלוסין של שנת 2006 אזור מערב ארצות הבריתכ כלל 69,355,643 תושבים. אזור כולל הן את המדינה הכי מאוכלסת בארצות הברית (קליפורניה) והן את המדינה הכי פחות מאוכלסת בארצות הברית (וויומינג). אזורי המטרופולין הגדולים ביותר במערב ארצות הברית כוללים את אלו של לוס אנג'לס, פיניקס, סן פרנסיסקו, סיאטל ודנבר. במדינות מערב ארצות הברית מספר רב של מיעוטים אתניים. שלוש מארבע המדינות בהן האוכלוסייה הלבנה אינה מהווה רוב נמצאים באזור זה - הוואי, קליפורניה וניו מקסיקו. במדינות הללו ישנם ריכוזים גדולים של אוכלוסיות ממוצא היספני, אסייתי וכמו גם אוכלוסיות ילידים גדולות. עם השנים הפך אזור מערב ארצות הברית ליעד מרכזי עבור מהגרים, ובמיוחד למהגרים רבים במיוחד ממדינות אמריקה הלטינית ומאסיה, כאשר חלקם הגדול עבר לגור במדינות קליפורניה, אריזונה ונבדה. הנהירה של המהגרים לאזור תרמה באופן מהותי לצמיחה התרבותית והכלכלית של האזור. להלן רשימת המטרופולינים הגדולים ביותר באזור מערב ארצות הברית אשר מכילים מעל ל-500,000 תושבים על סמך נתוני מפקד האוכלוסין של שנת 2020: לוס אנג'לס היא העיר הגדולה ביותר במערב ארצות הברית גרנד קניון הר דנאלי באלסקה הוואי חופי ביג סאר(אנ') בקליפורניה מערב ארצות הברית, דף שער בספרייה הלאומית מערב ארצות הברית, באתר אנציקלופדיה בריטניקה (באנגלית) FAR WEST - Encyclopædia Universalis, web.archive.org, ‏2019-07-24 id.agrisemantics.org, web.archive.org, ‏2019-06-29 West (U.S.) - LC Linked Data Service: Authorities and Vocabularies | Library of Congress, web.archive.org, ‏2020-05-10 "Census Regions and Divisions of the United States" (PDF). United States Department of Commerce, Economics and Statistics Administration, United States Census Bureau, Geography Division. אורכב מ-המקור (PDF) ב-21 בספטמבר 2013. {{cite web}}: (עזרה) "Census QuickFacts: 2020 Census". United States Census Bureau, Population Division. באוגוסט 2021. נבדק ב-12 באפריל 2022. {{cite web}}: (עזרה) Annual Estimates of the Population for Incorporated Places Over 100,000 ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.